33. ΝΟΜΟΘΕΤ. ΔΙΑΤΑΓΜΑ υπ' αριθ. 83 της 27/27 Ιουλ. 1973 (ΦΕΚ Α' 159) Διόρθ. Ημαρτ. εν ΦΕΚ Α' 176 της 16  Αυγ. 1973 Περί εξομοιώσεως προς Διοικητήν Στρατιάς, ως προς τας αποδοχάς και την σύνταξιν Αξιωματικών τινών του Στρατεύματος. Άρθρ.1.-1.Αντιστράτηγοι μόνιμοι εξ εφεδρείας, υπηρετούντες εις θέσεις εκτός της επικρατείας καθοριζομένας δι' αποφάσεως του Ανωτάτου Συμβουλίου Εθνικής Αμύνης, δικαιούνται αποδοχών Διοικητού Στρατιάς. 2.Η υπηρεσία τούτων λογίζεται ως στρατιωτική και ως κατά παράτασιν του ορίου ηλικίας του βαθμού των παρεχομένην εφ' όσον έχουν καταληφθή υπό τούτου, η σύνταξίς των δε υπολογίζεται βάσει του μισθού του Διοικητού Στρατιάς. Άρθρ.2.-Αι διατάξεις του προηγουμένου άρθρου έχουν εφαρμογήν και δια τους αποχωρήσαντας της υπηρεσίας, ων η σύνταξις ή η αύξησις ταύτης, αναγνωριζομένη αιτήσει τούτων, υποβαλλομένη εντός προθεσμίας δύο ετών από της ισχύος του παρόντος, είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. Άρθρ.3.-Η ισχύς του παρόντος άρχεται από της πρώτης του επομένου της δημοσιεύσεώς του εις την Εφημερίδα της Κυβερνήσεως μηνός. 